Габриела Цанева
Тишината на стаята…

chitanka.info

Тишината на стаята

се пропука.

Взриви нощта.

Оплоди

мрака на града.

Скри

всички улични звуци.

Попи

тънкия вой на капчука

(някъде котка мяука).

Откри

пролука в ритмичния

кучешки лай.

Старият скитник

засука влага от улука

и замечта за рай.

09.04.1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.